Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 537/12/6613	Žiar nad Hronom, 6.11.2012
EEČ : 2-52-168-2012

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ktorého sa mala dopustiť na tom skutkovom základe, že si v období od mesiaca júl 2012 až doposiaľ v XXXXX a inde riadne a včas neplnila vyživovaciu povinnosť voči svojmu maloletému synovi XXXXX, nar. XXXXX, ktorý bol na základe uznesenia XXXXX zo dňa XXXXX, právoplatného a vykonateľného dňa XXXXX dočasne zverený do starostlivosti Detského domova XXXXX, ktorá jej vyplýva priamo zo Zákona o rodine a ktorá jej bola okrem iného uložená vyššie uvedeným rozsudkom s tým, že bola povinná platiť na syna mesačne výživné vo výške 30 % zo sumy životného minima (26,65 EUR), počnúc dňom umiestnenia syna do zariadenia, a to vždy do 25. dňa v mesiaci na účet Detského domova XXXXX, čím jej takto vznikol za vyššie uvedené obdobie, počas ktorého nebola zamestnaná a nezaevidovala sa na úrade práce, sociálnych vecí a rodiny ako uchádzačka o zamestnanie, dlh na výživnom voči Detskému domovu XXXXX, XXXXX vo výške 106,60,- EUR
lebo zanikla trestnosť činu
Odôvodnenie:
  	XXXXX bolo podľa § 199 ods. 1 Trestného poriadku začaté trestné stíhanie a zároveň podľa § 206 ods. 1 Trestného poriadku vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona ktorého sa mala dopustiť na tom skutkovom základe, že si v období od mesiaca júl 2012 až doposiaľ v XXXXX a inde riadne a včas neplnila vyživovaciu povinnosť voči svojmu maloletému synovi XXXXX, nar. XXXXX, ktorý bol na základe uznesenia XXXXX právoplatného a vykonateľného dňa XXXXXočasne zverený do starostlivosti Detského domova XXXXX, ktorá jej vyplýva priamo zo Zákona o rodine a ktorá jej bola okrem iného uložená vyššie uvedeným rozsudkom s tým, že bola povinná platiť na syna mesačne výživné vo výške 30 % zo sumy životného minima (26,65 EUR), počnúc dňom umiestnenia syna do zariadenia, a to vždy do 25. dňa v mesiaci na účet Detského domova XXXXX, čím jej takto vznikol za vyššie uvedené obdobie, počas ktorého nebola zamestnaná a nezaevidovala sa na úrade práce, sociálnych vecí a rodiny ako uchádzačka o zamestnanie, dlh na výživnom voči Detskému domovu XXXXX, XXXXX vo výške 106,60,- EUR.
XXXXX vyšetrovací spis spolu aj s návrhom na zastavenie trestného stíhania podľa § 215 ods. 1 písm. h) Trestného poriadku, ktorého preskúmaním som zistila nasledovné:
Obvinená vo svojej výpovedi uviedla, že si je plne vedomá svojej vyživovacej povinnosti voči maloletému synovi XXXXX, ktorý bol dočasne zverený do starostlivosti Detského domova XXXXX. Uviedla, že výživné za uvedené mesiace nemohla zaplatiť vzhľadom k tomu, že stratila občiansky preukaz a preto jej nechceli dať peniaze na pošte. Záverom uviedla, že so svojím druhom, s ktorým žije v spoločnej domácnosti majú záujem na tom, aby im okresný súd opäť zveril syna do osobnej starostlivosti a že dňa 19.10.2012 uhradila na pošte XXXXX sumu za dlžné výživné vo výške 80,-EUR a dňa 22.10.2012 sumu vo výške 27,-EUR ako sumu za bežné výživné za mesiac október 2012, teda do dnešného dňa nedlhuje Detskému domovu XXXXX na výživnom žiadnu sumu. Svoje tvrdenia o zaplatení výživného podložila šekovými poukážkami o úhrade sumy 80,- EUR zo dňa 19.10.2012 a sumy 27,- EUR zo dňa 22.10.2012.
XXXXX XXXXX listom zo dňa 26.10.2012 oznámil, že XXXXX, nar. XXXXX ku dňu ich oznámenia, uhradila výživné celkom vo výške 107,-EUR, teda dlžné výživné na svojho maloletého syna XXXXX.
Podľa § 86 písm. a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.
Vzhľadom na skutočnosť, že obvinená XXXXX dodatočne splnila svoju povinnosť, teda uhradila celú dlžnú sumu na výživnom a trestný čin nemal trvalo nepriaznivé následky, zanikla trestnosť trestného činu zanedbania povinnej výživy podľa § 207 ods. 1 Trestného zákona a preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do troch dní odo dňa doručenia tohto uznesenia prostredníctvom Okresnej                                    prokuratúry Žiar nad Hronom na Krajskú prokuratúru v Banskej Bystrici. Sťažnosť má odkladný účinok. 

JUDr. Viera Lichá Valicová
prokurátorka